Rīgā

|  |  |  |  |
| --- | --- | --- | --- |
|  | 26.08.2021 | Nr. | 12/A-7/4726 |
|  |  |  |  |
| Uz | 12.08.2021 | Nr. | VSS-745, 28 44§ |

|  |
| --- |
| **Zemkopības ministrijai** |

|  |
| --- |
| *Par Ministru kabineta rīkojuma projektu “Par Saldus novada pašvaldībai piekrītošā nekustamā īpašuma “Ceļš 2” pārņemšanu valsts īpašumā” VSS-745* |

Finanšu ministrija atbilstoši kompetencei ir izskatījusi Zemkopības ministrijas sagatavoto Ministru kabineta rīkojuma projektu “Par Saldus novada pašvaldībai piekrītošā nekustamā īpašuma “Ceļš 2” pārņemšanu valsts īpašumā”, tā sākotnējās ietekmes novērtējuma ziņojumu (anotāciju), paskaidrojošos dokumentus un atbalsta to tālāko virzību, vienlaikus izsakot šādus priekšlikumus.

1. Publiskas personas mantas atsavināšanas likuma (turpmāk – Atsavināšanas likums) 42.panta otrajā daļā noteikts, ka, nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem.

 Brocēnu novada pašvaldības dome 2021.gada 27.maija lēmuma Nr.8 (turpmāk – lēmums) 2.2.apakšpunktā noteikusi aizliegumu Latvijas Republikas Zemkopības ministrijai nekustamajā īpašumā “Ceļš 2” (nekustamā īpašuma kadastra Nr. 8480 002 0052) veikt tādas darbības, kas varētu kavēt vai apgrūtināt jebkura cita ceļu satiksmes dalībnieka (transportlīdzekļa) kustību pa autoceļu.

 Ievērojot Atsavināšanas likuma 42.panta otrajā daļā un pašvaldības domes lēmumā noteikto, lūdzam izvērtēt, vai rīkojuma projekta 4.punkts nav papildināms ar pašvaldības lēmumā noteikto tiesību aprobežojumu.

2. Aicinām anotācijas III sadaļas ailē “turpmākie trīs gadi” aiļu nosaukumos “Izmaiņas, salīdzinot ar vidēja termiņa budžeta ietvaru” precizēt 2024.gadam “n+2” vērtību, to vietā norādot 2023. gadu, ņemot vērā Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 32.punktā noteikto.

|  |  |  |
| --- | --- | --- |
| Administrācijas vadītāja p.i.Finanšu un darbības nodrošinājuma departamenta direktore | (paraksts\*) | V.Liepa |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Aperčoje 67095451

andzela.apercoje@fm.gov.lv

Ivanova 67095505

karina.ivanova@f,gov.lv

Šantars 67095453

vairis.santars@fm.gov.lv